da en da nl ca da da de es da da da da da da da da da da nb da de ru da da en da da da da da de da da da da da da da da da da da da da nl da en da da es nl da
Politisk loft er ikke den rette løsning | EjendomDanmark
16.8.2022 07:40:36 CEST | EjendomDanmark
Socialdemokratiet forslår nu, at der skal sættes et loft på, hvor meget huslejen må stige med. EjendomDanmark er imod forslaget og mener, at det rejser flere spørgsmål end svar. Samtidig påpeger organisationen, at udlejerne i disse dage er ved at finde løsninger med de berørte lejere. EjendomDanmark er dog åben for en dialog om, hvordan lejen fremadrettet bør reguleres.
Inflationen er høj i Danmark, og derfor er en lang række varer på det seneste steget i pris. Det rammer også både udlejere og lejere. De første bliver ramt af stigende omkostninger, mens lejernes husleje potentielt også kan stige med langt højere beløb end tidligere, da nogle lejemål reguleres efter det såkaldte nettoprisindeks.
Nu har statsminister og formand for Socialdemokratiet, Mette Frederiksen, foreslået, at der lægges et toårigt loft over stigningerne på fire procent. I virkeligheden er der dog ved at blive fundet mindelige løsninger for de enkelte lejere. Derfor forholder EjendomDanmark, der repræsenterer de danske ejere, udlejere og administratorer, sig kritisk over for forslaget:
”Lige nu sidder hvert eneste af vores medlemmer og finder den rette balance, der både tager højde for deres enkelte lejere og som passer til mulighederne i deres virksomheder. Jeg har grundlæggende tiltro til, at der kan blive fundet løsninger ude i virkeligheden, for det lykkedes under coronakrisen, hvor der blev fundet utrolig mange mindelige løsninger. Samtidig ved jeg, at emnet fylder enormt meget hos vores medlemmer,” siger Peter Stenholm, adm. direktør i EjendomDanmark.
Han påpeger, at den grundlæggende udfordring lige nu er den høje inflation, og at den alene kan løses på samfundsplan.
Udfordringen er lige nu, at lejen for nogle lejemål reguleres efter nettoprisindekset. Brugen af det blev udvidet i 2015, hvor det afløste trappelejen.
”Vi går gerne ind i en dialog om, hvorvidt nettoprisindekset er det rette valg, når det grundet inflationen, som rammer os alle, kan springe fra stigninger på cirka 0,8 procent i 2019 til 8,7 i år. Vores branche vinder ikke på en høj inflation, og har den seneste tid kunnet se deres omkostninger stige,” siger Peter Stenholm og fortsætter:
”De lever dog – ligesom alle andre virksomheder – af deres kunder. Det er i dette tilfælde lejerne, og derfor har de også en vurdering ned på hvert enkelt lejemål omkring, hvordan de griber det an. Derfor er dialog mellem parterne nøglen til at løse denne udfordring,” siger han.
+45 33 12 03 30https://ejd.dk/
EjendomDanmark er erhvervsorganisationen for ejere, udlejere og administratorer af fast ejendom i Danmark. Organisationen repræsenterer ca. 85 % af det professionelle ejendomsmarked, som understøtter flere end 130.000 arbejdspladser i Danmark og bidrager til BNP med 140 mia. kr. om året. Vores medlemmer er blandt andet pensionskasser, ejendomsselskaber, ejendomsadministratorer, grundejerforeninger, forsikringsselskaber og pengeinstitutter, fonde, advokater, ejendomsmæglere samt entreprenører, arkitekter og ingeniører.
Følg pressemeddelelser fra EjendomDanmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra EjendomDanmark
EjendomDanmark: Husk fokus på klima, mangfoldige byer, økonomi – og det brede samarbejde5.10.2022 13:02:34 CEST | Pressemeddelelse
Der er udskrevet valg i Danmark. EjendomDanmark ønsker alle politikerne en god valgkamp og håber på, at der også kommer fokus på bæredygtige ejendomme, sikring af byer med plads til alle og styr på den økonomiske uro. Særligt er der også et ønske om, at boligpolitikken igen bliver præget af brede forlig og stabile samarbejder på tværs af blokkene.
Huslejeloft en realitet: ”Loft er ikke skruet godt sammen”22.9.2022 11:50:17 CEST | Pressemeddelelse
EjendomDanmark ser med skepsis på det netop vedtagne huslejeloft. Den forjagede proces mangler fokus på de administrative byrder, og underkender branchens vilje til at søge løsninger med deres kunder. EjendomDanmark frygter, at det ikke løser lejernes problemer - og dermed øger konfliktniveauet på området.
Ekspropriation: Ny juridisk afdækning sår tvivl om huslejeloft20.9.2022 08:00:00 CEST | Pressemeddelelse
Torsdag kan politikerne vedtage et huslejeloft. En ny juridisk afdækning afslører dog, at der er en stor sandsynlighed for, at det vil være ekspropriation. Det må og skal føre til grundig refleksion på Christiansborg, mener EjendomDanmark.
Lovgivningsproces om huslejeloft under al kritik12.9.2022 11:39:24 CEST | Pressemeddelelse
Fra fredag eftermiddag til mandag morgen. Den tidsramme fik eksperter og parter til at komme med en tilbagemelding på udkastet til loven om huslejeloft. EjendomDanmark finder den proces uanstændig og med mangel på respekt for et kompliceret forslag med potentielt store konsekvenser.
Det danske lejemarked er fortsat præget af boligmangel8.9.2022 09:21:23 CEST | Pressemeddelelse
Der er fortsat mangel på lejeboliger over hele landet, viser en analyse fra EjendomDanmark. Derfor er det vigtigt, at der fokuseres på at skabe bedre rammer for flere boliger frem for at gøre det modsatte.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022